CELEX: 62007FN0132
Language: sl
Date: 2007-11-30 00:00:00
Title: Zadeva F-132/07: Tožba, vložena 30. novembra 2007 – Strack proti Komisiji

26.4.2008   
            
            
               SL
            
            
               Uradni list Evropske unije
            
            
               C 107/44
            
         Tožba, vložena 30. novembra 2007 – Strack proti Komisiji
   (Zadeva F-132/07)
   (2008/C 107/77)
   Jezik postopka: nemščina
   Stranki
   
      Tožeča stranka: Guido Strack (Köln, Nemčija) (zastopnik: H. Tettenborn, odvetnik)
   
      Tožena stranka: Komisija Evropskih skupnosti
   Predmet in opis spora
   Razglasitev ničnosti odločbe Komisije z dne 23. julija 2007, z njo povezanih odločb na podlagi molka z dne 9. avgusta 2007 in 11. septembra 2007 ter odločbe z dne 9. novembra 2007 v delu, v katerem so bili zavrnjeni predlogi tožeče stranke z dne 9. aprila 2007, 11. maja 2007 in 11. oktobra 2007, naj se dovoli objava dokumentov (glede na vse pravne vidike, zlasti z vidika členov 17, 17a, 19 in 24 Kadrovskih predpisov za uradnike in z vidika morebitnih predpisov o avtorskih pravicah in varstvu osebnih podatkov) in vložitev kazenske ovadbe zoper (bivše) komisarje in uslužbence Komisije, ter odškodnina v višini najmanj 10 000 eurov.
   Predlogi tožeče stranke
   
               —
            
            
               Odločba Komisije z dne 23. julija 2007, z njo povezani odločbi na podlagi molka z dne 9. avgusta 2007 in 11. septembra 2007 ter odločba z dne 9. novembra 2007 naj se v delu, v katerem so bili zavrnjeni predlogi tožeče stranke z dne 9. aprila 2007, 11. maja 2007 in 11. oktobra 2007, naj se dovoli objava dokumentov (glede na vse pravne vidike, zlasti z vidika členov 17, 17a, 19 in 24 Kadrovskih predpisov za uradnike in z vidika morebitnih predpisov o avtorskih pravicah in varstvu osebnih podatkov) in vložitev kazenske ovadbe zoper (bivše) komisarje in uslužbence Komisije, razglasijo za nične;
            
         
               —
            
            
               toženi stranki naj se naloži, naj tožeči stranki za nepremoženjsko škodo iz naslova pretrpljenih telesnih in duševnih bolečin, ki je tožeči stranki nastala zaradi spornih odločb, plača odškodnino v višini najmanj 10 000 eurov;
            
         
               —
            
            
               Evropski komisiji naj se naloži plačilo stroškov.